
Selam alejkum ve rahmetullahi ve berekatuhu! Prvo da se predstavim, moje ime je… Moja supruga i ja smo se tek vjenčali.Prije ulaska u ***[brak](https://pitajucene.com/search/Brak/questions/ "Pretraži pitanja o braku")*** pazili smo i nismo počinili blud, ispoštovali smo sve vjerske običaje i dalje se držimo toga. Voljeli bismo se još pregledati da li imamo nešto od sihra pošto smo oboje u prošlosti imali ljude koji su bili skloni tome, druge vjere ili u direktnom dodiru sa ljudima koji prave sihre. Nemamo nikakve simptome, ali ako vi imate nekoga koga biste nam preporučili, voljeli bismo da nam pomognete pa da odemo i da sebi olakšamo te misli. Unaprijed hvala!


* 
* 
* 
* 
* 
* 
* 

 
Da li moja supruga i ja imamo sihre?

Alejkumus-selam! Ako nemate nikakvih problema u braku, ako nema fizičkih i psihičkih bolesti, ako lijepo živite, nema potrebe da se provjeravate. Vi treba da se i bez toga, kao i svaki musliman, preventivno zaštitite i čuvate od tog zla obavljanjem pet dnevnih namaza, učenjem i slušanjem Kur’ana, redovnim učenjem jutarnjeg i večernjeg zikra, ostavljanjem harama te činjenjem ***[dove](https://pitajucene.com/search/dove/questions/ "Pretraži pitanja o dove")*** Allahu da vas zaštiti od tog zla. To vam je zaštita, uz Allahovu pomoć.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


